የአይቮሪኮስት መንግስት ከተቃዋሚዎች ጋር ስምምነት ላይ መድረሱን አስታወቀ
በአይቮሪኮስት የሀገሪቱ የመከላከያ ሰራዊት አባላት ያስነሱትን ተቃውሞ ተከትሎ መንግስት ችግሩን ለመፍታት ከተቃዋሚዎች ጋር ስምምነት ላይ መድረሱን አስታወቀ፡፡ይሁን እንጅ የመካላከያ ሰራዊቱ ቃለ አቀባዮች ጥያቄያቸው እስካልተፈታ ድረስ ስምምነት እንደማይኖር አሳስበዋል፡፡ባለፈው አርብ ጀምሮ በሀገሪቱ ከተሞች በመከላከያ ሰራዊት አባላት የተቀሰቀሰው ተቃውሞ ያልተከፈለ ውዝፍ ቦነስን መሰረት ያደረገ ነው፡፡ተቃዋሚ የመከላከያ ሰራዊቱ አባላት በአይቮሪኮስት ዋና ከተማ አቢጃን በፕሬዝዳንቱ ቤተ መንግስት የተኩስ ድምፅ አሰምተዋል፡፡ተቃውሞው በሀገሪቱ ሌሎች ሶስት ከተሞችም ተቀጣጥሎ በትላንትናው እለት ታይቷል፡፡ይህን ተከትሎ የሀገሪቱ መንግስት የመከላከያ ሰራዊቱ አባላት ያነገቡትን መሳሪያ አውርደው ሰላማዊ በሆነ መንገድ ጥያቄያቸውን እንዲያቀርቡ ሲወተውት ቆይቷል፡፡በሀገሪቱ ተቃውሟቸውን እያስደመጡ ያሉት የመከላከያ ሰራዊቱ አባላት ጥያቄን ለመመለስ ከአባላቱ ጋር መንግስት ስምምነት ላይ መድረሱን ደግሞ የሀገሪቱ የመከላከያ ሰራዊት ሚኒስትር አሊያን  ሪቻርድ ዶንዋሂ አስታውቀዋል፡፡የመከላካያ ሚኒስትሩ በሀገሪቱ የቴሌቭዥን ጣቢያ  ይህን ይበሉ እንጅ ሁለት የተቃዋሚ ቃል አቀባይዮች  ለሮይተርስ እንደተናገሩት ግን ከመንግስት ጋር ስምነነት ላይ እንዳልደረሱ አስረድተዋል፡፡አሁን በአይቮሪኮስት በመከላከያ ሰራዊቱ አባላት የተቀሰቀሰው ተቃውሞ አንድ ጥያቄ አስነስቷል፡፡ ለአስር ዓመታት በሀገሪቱ ደም አፈሶ ያለፈውና በ2011 እ.ኤ.አ የተጠናቀቀው ቀውስ ድጋሜ እንዳይቀሰቀስ ተፈርቷል፡፡የቀድሞው የሀገሪቱ ፕሬዝዳንት ሎረን ባግቦ በምርጫ አልተሸነፍኩም ማለታቸውን ተከትሎ በተቀሰቀሰው ግጭት በርካቶች ህይወታቸው ማለፉ አይዘነጋም፡፡ በዚህ የግጭት ወቅት የአሁኑ የሀገሪቱ ፕሬዝዳንት አላሳን ኦታራ ወደ ስልጣን አንዲመጡ ከረዷቸው የመከላከያ ሰራዊቱ አባላትም በአሁኑ ተቃውሞ እንደተቀላቀሉ ነው የተነገረው፡፡አላሳን ኦታራ ስምንት ሺህ አራት መቶ ታማኝ ወታደሮች በዚያን ወቅት ነበራቸው ከሀገሪቱ ሃያ ሁለት ሺህ ጠንካራ የመከላካያ ሰራዊት አባላት ጋር ም ውህደት ማድረጋቸው ይታወሳል፡፡አሁን በሀገሪቱ በመከላከያ ሰራዊቱ አባላት የተቀሰቀሰው ተቃውሞ ዋነኛ ምክንያቱ የቦነስ ጥያቄ ክፍያ ቢሆንም የደሞዝ ጭማሪ ጥያቄ እንዳዘለም ነው ቢቢሲ የዘገበው፡፡ተቃውሞው በዋና ከተማዋ አቢጃን ተነስቶ በሌሎችም ተስፋፍቷል ነው የተባለው፡፡በመካከለኛና በዝቅተኛ ገቢ በሚያገኙባት በሚኖሩባት አኩንዶ ከተማም የመከላከያ ሃይሉ አባላት ተቃውሞ አሰምተዋል፡፡የአላሳን ኦታራ ደጋፊ ሃይሎች በዚች ከተማ መንገድ ዘግተዋል፣ የፈረንሳይ ሃይሎችም በሀገሪቱ ከፍተኛ መዋዕለ ንዋይ በሚያፈሱባትና የፈረንሳይ የትራንስፖርት ሰጭ ተቋማት በሚገኙባት ባሎሬ አሁን ጥበቃውን አጠናክረዋል፡፡ይህ ሀገሪቱ አሁን ዳግም ደም አፋሳሽ ወደ ሆነ ግጭት እንዳትገባ ስጋ እንደፈጠረም ነው የተለያዩ ዓለም አቀፍ የመገናኛ ብዙሃን እየዘገቡ የሚገኙት፡፡   